Alejandro Remiro

**Alejandro Remiro Gargallo** (Cascante, Nafarroa Garaia, 1995eko martxoaren 24a) nafar futbolaria da, atezain moduan aritzen dena. Errealean jokatzen du, 2027rarteko kontratuarekin. 

## Kirol Ibilbidea  
#### Lezaman ibilbidea. 
Alex Remiro, nafarroa garaiko Cascante herrian jaio zen. Bertako Club Deportivo Aluvión taldean hasi zuen bere ibilbidea 2009. urtean Athletic-ek Lezamarako sinatu zuen arte.

2013ko otsailean Baskonia Kirol Klubera egin zuen salto Kepa Arrizabalaga Bilbao Athletic-era igo ostean. Bertan. Espainiako Hirugarren Mailan jokatu zuen. 

2014-15 denboraldian Bilbao Athletic-era igo zen atezain nafarra. Espainiako futbol ligako bigarren B mailan jolastu zuen bigarren talde zurigorriarekin. Urte hartan Bigarren Mailara igo zen taldea. 20 gol jaso zituen 23 partidatan.

Lehen taldearekin deituta izan zen Iago Herrerinen lesioaren ondorioz. Ez zuen debuta lortu.

2015eko abuztuan Bigarren Mailan egin zuen debuta Bilbao Athleticekin. Azaroan ligako atezain hoberenari saria lortu zuen. Otsailean 2019ra arte berritu zuen bere kontratua Athleticekin . Denboraldi hartan 33 partida jokatu zituen.

#### Levante eta Huescara lagata. 
2016 urteko udan Levantera joan zen utzita. Bertan denboraldi erdia igaro zuen .

Hurrengo urteko udan, 2017an, Huescara iritsi zen eta bertan denboraldi bikaina egin ondoren, lehen mailara igoera lortu zuen talde aragoitarrarekin.

#### Athletic-ra bueltan. 
2018-19 denboraldia Athletic-en igaro zuen partidarik jokatu gabe. Josu Urrutia presidenteak esan zuen bere kontratua ez berritzeagatik ez zuela jolastuko. Presidente aldaketarekin Aitor Elizegik bere kontratua berritzeko saiankutza egin zuen baina Remirok ezezkoa eman zuen berriz ere.

Athletic-etik lehen taldean debuta egin gabe joan zen atezain nafarra.

#### Reala. 
2019ko ekainaren 10ean Realak bere fitxaketaren berri eman zuen. Dohainik iritsi zen talde gipuzkoarrera.

Lehen denboraldian 30 partida baino gehiago jokatu zituen. Debuta Deportivo Alavesen aurka egin zuen.  Urte hartan Errege Kopako finalera sailkatzea lortu zuen talde txuriurdinak.

2020-21 denboraldian 38 partida jokatu zituen eta 2021eko apirilaren 3an Errege Kopa irabazi zuen bere talde ohiaren aurka, Athleticen aurka esate baterako. 

Ordundik, Realaren atezain titularra izan da eta 200 partida baino gehiago jokatu ditu talde txuriurdinarekin. UEFAko Txapeldunen Liga eta UEFA Europa League txapalketetan ere jolastu du.

#### Espainiako Selekzioa. 
2024. urtean Eurokopa irabazi zuen Espainar estatuko selekzioarekin nahiz eta partidarik ez jolastu.

## Estatistikak 
*2026eko otsailaren 1ean eguneratua. Datu ofizialak .link=Archivo:Soccerball_current_event.svg|20x20px*

## Palmaresa 
#### Taldekoak. 
#### Internazionalak. 
## Futbola eta psikologia  
Alex Remiro osasun mentalarekin oso kontzientziatuta dagoen kirolaria da, bere bizitzan zehar markatu egin baitu. Klubetan lan egitea beharrezkoa dela uste du, bai talde mailan, bai banaka, bere egunerokoan presio handia jasaten dutela onartzen baitu.

Bere izena duen fundazio bat ere badu, tabu hori gizartetik ezabatzeko. Fundazio horretan, haurrekin, familiekin eta entrenatzaileekin egiten dute lan, Gipuzkoan (jolasten duen tokia) eta Nafarroan (jatorria). 

Horren helburua da oinarrizko kirolean osasun mentala ez erabiltzea, familietan eta klubetan hezkuntza emozionala hobetzea eta hori guztia normalizatzea eta ikusaraztea. Etorkizunerako helburu gisa, Espainiako Estatuko gainerako eskualdeetan hedatzen joatea du.

## Ikus, gainera 
* Erriberar ezagunak

## Erreferentziak 
## Kanpo estekak 
* Fitxa - www.athletic-club.eus